Lav et referat af nedenstående tekst:

Tekst:
- Jeg har forståelse for, at SOS International skal løfte en stor opgave med 11.000 tests om dagen, og vi havde ikke forventet at de kunne levere fuldt ud fra dag et. Men problemerne har overskredet de opstartsproblemer, vi havde forventet væsentligt. Sådan lyder det fra Jacob Bertramsen, der er kontorchef for Region Nordjyllands sundhedsplanlægning. Senere i dag skal SOS International, der har overtaget lyntestindsatsen fra blandt andet Falck, til møde med Region Midtjylland, der har dialogen med virksomheden på vegne af regionerne. På mødet skal det blandt andet drøftes, hvordan virksomheden skal løse hygiejneproblemer, der har været i andre regioner. - Mødet vedrører i høj grad andre regioner, der har oplevet hygiejneproblemer med eksempelvis genbrugte værnemidler med mere. Den slags problemer har vi ikke i Nordjylland lagt mærke til, siger Jacob Bertramsen. Personale får ikke besked i ordentlig tid Men der har dog været andre problemer i Nordjylland med den nye leverandør af lyntests. - Det med at komme ud på plejecentre, bosteder og daginstitutioner  - der har de haft svært ved at opfylde de aftaler, der ligger i kontrakten. Deres kapacitet er lavere, end den burde være. De har eksempelvis aflyst ruter for de mobile testcentre, udeblevet og i nogle tilfælde har de sendt deres fartplaner alt for sent afsted til kommunerne, så det er kommet bag på personalet på eksempelvis plejehjem, at der var mulighed for tests - og det resulterer i, at ingen så ønsker at bliver testet, forklarer kontorchefen. Region Nordjylland har løbende været i dialog med SOS International, og meldingen er, at det forventes, at de kan køre fuldt program fra mandag. Altså en uge efter de overtog opgaven fra Falck. Plejepersonale takker nej til lyntest Et af de steder, hvor SOS International skal levere, er ved at være mobile og køre rundt til kommunernes plejecentre og tilbyde alle medarbejdere lyntests. - Vores erfaring her på fjerde dagen er, at der er meget lav tilsutning til de her quicktests. Når vi spørger vores personale hvorfor, får vi at vide, at de føler sig sikre nok, fordi de i forvejen bliver tilbudt to PCR-tests om ugen. Til PCR-tests er der næsten 100 procent tilsutning fra plejepersonalet, fortæller Leif Serup, direktør for sundheds-, ældre-, og handicapforvaltningen i Hjørring Kommune. Også han har bemærket, at der har været opstartsproblemer. - Jeg synes det er fint nok, med den korte tidsfrist, de fik. Det er klart de ikke lever op til det, vi gerne ville have, men det regner jeg med, de kommer til, siger han. TV2 Nord arbejder på at få en kommentar fra SOS International.

Referat:
Mandag overtog SOS International opgaven med at lynteste danskerne. I Nordjylland har der været en del opstartsproblemer - flere end forventet. Ifølge Regionen er det aftalen, at det fra mandag d. 8 kører som planlagt.